# การส่งคืนมาเก๊า

การส่งคืนมาเก๊า| ความตกลงลิสบอนจีน–โปรตุเกส ซึ่งลงนามใน ค.ศ. 1887 |
|  |
| ชื่อพื้นเมือง |  澳門回歸
Transferência de Macau |
| วันที่ | 20 ธันวาคม 1999 (1999-12-20) |
| เวลา | 00:00 (MST, UTC+08:00) |
| ที่ตั้ง | มาเก๊า |
| ผู้เข้าร่วม |  ประเทศจีน  ประเทศโปรตุเกส |

**การส่งคืนมาเก๊า** จากสาธารณรัฐโปรตุเกสสู่สาธารณรัฐประชาชนจีน เกิดขึ้นในเวลาเที่ยงคืนของวันที่ 20 ธันวาคม ค.ศ. 1999 เหตุการณ์นี้ยุติการปกครองของโปรตุเกสที่มีมานานถึง 442 ปีในอดีตนิคมแห่งนี้ ซึ่งเริ่มต้นขึ้นใน ค.ศ. 1557

มาเก๊าได้รับการตั้งถิ่นฐานโดยพ่อค้าชาวโปรตุเกสใน ค.ศ. 1557 สมัยราชวงศ์หมิง และต่อมาอยู่ภายใต้การปกครองของโปรตุเกสในระดับต่าง ๆ จนถึง ค.ศ. 1999 การเข้ามาเกี่ยวข้องของโปรตุเกสในภูมิภาคนี้ได้รับการยอมรับอย่างเป็นทางการจากราชวงศ์ชิงใน ค.ศ. 1749 ผู้ว่าการโปรตุเกส ฌูเวา มาเรีย แฟร์เรรา ดู อามารัล ซึ่งได้รับแรงหนุนจากสงครามฝิ่นครั้งที่หนึ่งและสนธิสัญญานานกิง พยายามผนวกดินแดนนี้โดยขับไล่ทางการชิงใน ค.ศ. 1846 แต่ถูกลอบสังหาร หลังสงครามฝิ่นครั้งที่สอง รัฐบาลโปรตุเกสพร้อมตัวแทนจากอังกฤษ ลงนามในสนธิสัญญาปักกิ่งจีน–โปรตุเกส ค.ศ. 1887 ซึ่งให้สิทธิ์การเป็นอาณานิคมถาวรแก่โปรตุเกสในมาเก๊า โดยมีเงื่อนไขว่าโปรตุเกสจะต้องให้ความร่วมมือในการยุติการลักลอบค้าฝิ่น

หลังสาธารณรัฐประชาชนจีนก่อตั้งขึ้นใน ค.ศ. 1949 และการส่งมอบที่นั่งของจีนให้กับสาธารณรัฐประชาชนจีนที่สหประชาชาติใน ค.ศ. 1971 ในตอนนั้นรัฐมนตรีต่างประเทศ หฺวาง หฺวา ยื่นอุทธรณ์ต่อคณะกรรมาธิการพิเศษว่าด้วยการปลดปล่อยอาณานิคมแห่งสหประชาชาติเพื่อขอให้ถอดมาเก๊า (และฮ่องกง) ออกจากรายชื่ออาณานิคม โดยต้องการการเจรจาทวิภาคีที่นำไปสู่การส่งคืนดินแดน มากกว่าการได้รับเอกราชของดินแดนตามที่ถูกบ่งชี้โดยการรวมอยู่ในรายชื่อดังกล่าว

วันที่ 25 เมษายน ค.ศ. 1974 กลุ่มนายทหารฝ่ายซ้ายชาวโปรตุเกสก่อรัฐประหารในลิสบอน โค่นล้มระบอบเผด็จการฝ่ายขวาที่ปกครองโปรตุเกสมานานถึง 48 ปี รัฐบาลใหม่เริ่มเปลี่ยนผ่านโปรตุเกสไปสู่ระบบประชาธิปไตย และมุ่งมั่นจะปลดอาณานิคม รัฐบาลดำเนินนโยบายปลดอาณานิคมและเสนอการส่งคืนมาเก๊าแก่จีนใน ค.ศ. 1978 รัฐบาลจีนปฏิเสธข้อเสนอนี้ โดยเชื่อว่าการส่งคืนมาเก๊าก่อนเวลาอันควรจะส่งผลกระทบต่อความสัมพันธ์กับฮ่องกง

วันที่ 31 ธันวาคม ค.ศ. 1975 รัฐบาลโปรตุเกสถอนกำลังทหารที่เหลืออยู่ในมาเก๊า วันที่ 8 กุมภาพันธ์ ค.ศ. 1979 รัฐบาลโปรตุเกสตัดสินใจตัดความสัมพันธ์ทางการทูตกับสาธารณรัฐจีนและสถาปนาความสัมพันธ์ทางการทูตกับสาธารณรัฐประชาชนจีนในวันถัดมา ทั้งโปรตุเกสและสาธารณรัฐประชาชนจีนต่างยอมรับว่ามาเก๊าเป็นดินแดนของจีน อาณานิคมแห่งนี้ยังคงอยู่ภายใต้การปกครองของโปรตุเกสจนกระทั่งวันที่ 20 ธันวาคม ค.ศ. 1999 เมื่อมีการส่งคืนแก่จีนและกลายเป็นเขตบริหารพิเศษมาเก๊าแห่งสาธารณรัฐประชาชนจีน เหตุการณ์นี้ถือเป็นการสิ้นสุดของการล่าอาณานิคมโพ้นทะเลของโปรตุเกสที่มีมาเกือบ 600 ปี

## ดูเพิ่ม

* การส่งมอบฮ่องกง
* หนึ่งประเทศ สองระบบ
* พิพิธภัณฑ์ของขวัญแห่งการส่งมอบมาเก๊า
* แคปซูลเวลา (มาเก๊า)

## อ้างอิง

## หนังสืออ่านเพิ่ม

* San, Pauline Lai Pou (2016). "Civil service training in the Macau Government" (PDF). ใน Podger, Andrew; Wanna, John (บ.ก.). *Sharpening the Sword of State* (PDF). ANZSOG series. Canberra: ANU Press. doi:10.22459/sss.11.2016. ISBN 978-1-76046-072-3. OCLC 967107809. HTML version of the chapter.
* Chan, Ming K. (August 2003). "Different Roads to Home: The retrocession of Hong Kong and Macau to Chinese sovereignty" (PDF). *Journal of Contemporary China* (ภาษาอังกฤษ). **12** (36): 493–518. doi:10.1080/10670560305473. ISSN 1067-0564. S2CID 925886.
* Fernandes, Moisés Silva (1997). Ramos, Rufino; Dinis, José Rocha; Wilson, Rex; Yuan, D. Y. (บ.ก.). *Macau and its neighbors in transition: proceedings of the international conference held at the University of Macau, 18-19 March 1996* (PDF). Macao: Faculty of Social Sciences and Humanities, University of Macau. ISBN 978-972-96791-6-2. OCLC 56733404.

## แหล่งข้อมูลอื่น

* เว็บไซต์ทางการ
* The Chinese garrison in Macau เก็บถาวร 20 ธันวาคม 2018 ที่ เวย์แบ็กแมชชีน (ในภาษาจีน)

แม่แบบ:Macau topics
แม่แบบ:Macauafter1999